Władysław Reymont

Władysław Reymont (nascite Stanisław Władysław Rejment; le 7 de maio 1867, in Kobiele Wielkie, Imperio Russe [hodie in Polonia]] – le 5 de decembre 1925 in Varsovia, Polonia), esseva un scriptor polonese, membro del Juvene Polonia e laureato del Premio Nobel pro Litteratura in 1924.Encyclopaedia Britannica.

 Biographia 
Le patre de Reymont esseva organista de un village polonese e su matre sseva del nobiles. Illes voleva que lor filios deveniva prestre, sed istes habeva altere projectos. Ille desisteva de frequentar le schola, cambiava soventemente de mestiero (sartor, actor, ferroviero, medium, etc.), de residenitia, viagiava multe in Polonia, in Europa e al Statos Unite de America. 

In 1893 ille retornava a Varsovia e comenciava un vita de scriptor. In 1895 ille publicava su prime romance. Le scriptura esseva sempre su passion, tirante su inspiration de su experientia personal.

In 1924 ille ganiava le premio Nobel de litteratura pro su romance Chłopi (Le Paisanos). Le opinion public in Polonia se attendeva plus tosto a un recompensa pro Stefan Żeromski, sed le verdicto ha essite finalmente ben acceptate. (Żeromski esseva apertemente anti-german).

Ille moriva al etate de 58 e es interrate in le cemeterio de Powązki.

 Obras 
Membro del currente litterari Juvene Polonia, su obras principal es:
 Pielgrzymka do Jasnej Góry (Pelegrinage a Częstochowa, 1895) Illo es le prime obra de Reymont que beneficiava le successo. Iste novella jornalistic relata le participation de Reymont a un pelegrinage paisano organisate al occasion del centenario del insurrection de Kościuszko. Illo es gratia a iste conto que Reymont se faceva cognoscite como un scriptor al grande sensibilitate, possedente un certe talento pro le descriptiones del natura e de personages.
 Komediantka (Le comica - Le femina comic, 1896)
 Ziemia obiecana (Le terre promisse, 1899)
 Chłopi (Le paisanos, 1904-1909), vaste pictura del paisaneria polonese al fin del seculo XIX.
 Wampir (Le vampir, 1911)
 Rok 1794 (Le anno 1794, 1913-1918)
 Le revolta (1922)

 Vide etiam 
 Appendice:Lista de scriptores polonese

 Referentias 

 Ligamines externe 

 Władysław Reymont al sito del Premio Nobel

Categoria:Gente polonese
Categoria:Scriptores
Categoria:Laureatos del Premio Nobel pro Litteratura